Rino Serra/Tèra mìa/08


Vin 
A l'amis già avanti 
Con j 'ani, costa sèira 
L'hai portaje na bota 
Ed vin bon; el nebieul
Ch 'a nass là 'nt la Langa. 
Destopà ... l'hai posala
An sla tàula bin veja
Ed ceresa: l'amis peui ... 
Doi bicer ed temp lontan, 
Pesant, l 'ha posà 'd fianch 
La bota (coj bicer con
Bole sofià 'nt el véder) 
E con l'euj ch'a godìa, 
L'ha seguì 'l mè gest
Ant el versé 'l giuss d'uva 
D'anada lontan-a;
L'ha sbircià, stimà e nufià 
El bicer, peui sodisfàit
E con el fé da savi,
A la dit che 'd sì a col vin ... 
Golettand; a-i é gnente e gnun 
Ch 'a sapia apressié
'  Ed grand bon vin, pì d'un vej 
Che da sempe a sapa
Con passiensa la tèra.

(Dzèmber 1994)

Rino Serra
Leteratura piemontèisa